UAB „Kauno gatvių apšvietimas“ vykdo tarptautinį pirkimą atviro konkurso būdu „Metalinių, gelžbetoninių atramų, metalinių gembių, stulpų pirkimas“ (Pirkimo ID 1982497). Teikiame atsakymus į gautus klausimus:
Klausimas 1. Apšvietimo stulpo sienelės storio reikalavimas (min. 3mm) taikytinas ir šviesoforų stulpams?
Atsakymas 1. Taip nemažiau 3mm, nurodyta pirkimo sąlygose.

Klausimas 2. Ar revizinės durelės turi būti įleistos (kaip nurodoma techninėje specifikacijoje) ar paviršinės (kaip nurodyta brėžiniuose)?
Atsakymas 2. Revizinės durelės įleistos, nurodyta pirkimo sąlygose.

Klausimas 3. Koks revizinių durelių įgilinimo gylis ir vieta atsižvelgiant į pamatą? Ar 1000mm yra durelių apatinė riba ar žemiausias tvirtinimo taškas? Brėžinyje nėra tiksliai nurodoma koks tai matmuo (brėžinys – šviesoforų metalinis stulpas)
Atsakymas 3. Nurodyta visa informacija šviesoforinio stulpo brėžinyje.

Klausimas 4. Kurių tipų stulpams yra pateiktieji gembių brėžiniai?
Atsakymas 4. Gatvių apšvietimo stulpams.

Klausimas 5. Kokie įrenginiai bus montuojami ant gembių ir kokioje lokacijoje? Forma, išmatavimai, svoris ir montavimo lokacija. Tai yra reikalinga apskaičiuojant optimaliausius gembių ir stulpų parametrus.
Atsakymas 5. Montuojami standartiniai gatvių apšvietimo šviestuvai, užmaunami ant gembės galinės dalies.

Klausimas 6. Kurioje geografiniame regione arba vėjo zonoje bus montuojami stulpai.
Atsakymas 6. Stulpai bus montuojami Kauno mieste.




